Keskustelu:ABC-ketju

message: Artikkelin nimessä suluissa käytetty täsmenne ei suinkaan liity yrityksen käyttämään mainosterminologiaan, vaan sen perusteella tulisi kyetä erottelemaan eri ABC-termit toisistaan. Täsmenteen tulisi olla selkeää yleissuomea, asiasanan kaltainen. Liikennemyymälää en katso vakiintuneeksi termiksi yleiskielessä. Ko. ketju ei eroa muista huoltoasemista: pääsääntöisesti kaikissa tarjotaan samoja palveluja. Myös käytetty malline ja luokka kertoo kysymyksesssä olevan nimen omaan huoltoaseman. Kuten yleensä, en näe tässäkään tapauksessa erityistä syytä käyttää mainostoimistojen keksintöjä wikitermeinä, eli ehdotan artikkelin nimeämistä takaisin huoltoasemaksi. --Riisipuuro 19. kesäkuuta 2008 kello 20.44 (UTC)--
replies: text: Yrityksen nimi näyttää olevan muotoa Abc-Liikennemyymälä. Tämä olisi myös selkein artikkelin nimi, ilman täsmennystermiä.--Riisipuuro 19. kesäkuuta 2008 kello 21.13 (UTC)--
thread_title: Huoltoasema vai liikennemyymälä?

message: Riggue on lisännyt ABC-tuotenimen perään huutomerkin. Miksi? Vaikka yrityksen logossa on huutomerkki, sitä ei pidä käyttää tavallisessa tekstissä, semminkin kun sekä YTJ-rekisterissä että asemaketjun omilla sivuilla ei huutomerkkiä näy? --Paappa 30. tammikuuta 2009 kello 19.51 (EET)
thread_title:  Miksi huutomerkki (ABC!)? 

message: Termi "markethintainen" kuulostaa mainospuheelta. Perustuuko maininta ns. "markethintaisuudesta" riippumattomaan tutkimukseen, vai ketjun omaan ilmoitukseen? Kommentin jätti 130.231.61.15 (keskustelu – muokkaukset).
thread_title:  Markethintainen? 

message: Huomasin kerran että Lamminpään ABC Asema oli suljettu, mutta en tiedä miksi  –Kommentin jätti 109.240.252.172 (keskustelu)
thread_title:  Suljettu ABC Asema 

message: Suomen Osuuskauppojen Keskuskunta ilmoittaa patentti- ja rekisterihallituksen ja verohallinnon yhteisessä YTJ-palvelussa  muun muassa aputoiminimensä. Näitä ovat muun muassa Abc-Burger, Abc-Cafe, Abc-Liikennemyymälä, Abc-Shop, ABC Deli, Abc Varikko, Autopalvelu Abc Automat, 
Liikennemyymälän Abc Market ja ABC-Ravintola. Virallisiin rekistereihin yhtiöiden nimet merkitään siinä muodossa, missä ne on rekisteröity. Joten onko jokin erityinen syy, miksi artikkeliin pitäisi kirjoittaa Abc-Liikennemyymälän sijaan ABC-Liikennemyymälä? Artikkelissa kirjainyhdistelmän ulkoasun pitäisi olla harkittu ja perusteltu eikä ruiskittu miten sattuu.--Htm (keskustelu) 26. joulukuuta 2014 kello 23.31 (EET)
Kaupparekisterissä on omat vaatimuksensa toiminimien kirjoitusasusta. YTJ:n mukaan Suomen Osuuskauppojen Keskuskunnan aputoiminimiä ovat tällä hetkellä Abc-Burger, Abc-Cafe, Abc-Liikennemyymälä, Abc-Shop, ABC Deli, Abc Varikko, Autopalvelu Abc Automat, Liikennemyymälän Abc Market, ABC-Ravintola, ABC-Restaurang ja ABC-Restaurant. Huomaa sekaisin sekä Abc että ABC. Ketjua ei kuitenkaan yleisesti tunneta millään näistä nimistä. Yleiskielessä puhutaan ABC:stä ("aabeesee"). Abc ("abk") tai Abc-Liikennemyymälä eivät ole yleisen kielenkäytön mukaisia nimityksiä tälle ketjulle. Sivuilla abcasemat.fi käytetään nimityksiä ABC-asemat sekä ABC-ketju. ABC:n mukaan ABC-ketjussa on liikennemyymälöitä, palveluasemia, automaattiasemia ja autonpesupaikkoja. Uutishaulla ketjusta löytyy ainakin nimitykset ABC-ketju ja ABC-asemat, satunnaisemmin ABC-huoltoasemaketju, ABC-huoltamo, ABC-ravintolat. Yleinen on myös muoto ABC:n isoilla kirjaimilla kirjaimittain lukien. Yleinen kielenkäyttö siis poikkeaa rekisteriin merkitystä aputoiminimestä. --Wähäwiisas (keskustelu) 1. kesäkuuta 2015 kello 11.26 (EEST)
replies: text: Olen kyllä huomannut, että on sekaisin ABC ja Abc, kirjaan se tähän ylös. -Kaupparekisterin vaatimukset toiminimistä ja yritysnimistä ovat, että 1) nimi erottuu riittävästi rekisterissä olevista toiminimistä 2) nimi ei saa sekaantua toiseen toiminimeen siten että siitä aiheutuu tämän toiminimen käyttäjälle haittaa 3) toiminimi ei saa olla hyvän tavan tai yleisen järjestyksen vastainen eikä omiaan johtamaan yleisöä harhaan 4) toiminimessä ei saa olla sellaista nimitystä tai nimilyhennystä, jota ei lain mukaan saa käyttää elinkeinotoiminnassa, 5) toiminimessä ei saa olla (ilman asianomaisen suostumusta) mitään joka loukkaa toisen taiteilijanimeä, sukunimeä tai vastaavaa, mitään mikä voidaan käsittää säätiön, yhdistyksen tai muun sellaisen yhteisön nimeksi, mitään joka voidaan käsittää toisen suojatun taideteoksen nimeksi tai mitään joka loukkaa toisen toiminimeä, toissijaista tunnusta tai tavaramerkkiä. Kaupparekisteri ei puutu siihen, kirjoittaako yritys tai muu yhteisö nimensä kokonaan tai osittain versaaleilla. Yhteisö tekee kaupparekisteriin esityksen rekisteriin merkittäväStä nimestä, joka hyväksytään sellaisenaan, jos se täyttää toiminimilaissa, kaupparekisterilaissa ja säätiölaissa esitetyt vaatimukset. Toisin sanoen ne aputoiminimen kirjoitustavat, jotka eri Abc-bisneksillä ovat, on kirjoitettu juuri niin ja siinä muodossa, kuin Suomen Osuuskauppojen Keskuskunta on halunnut ja huomaa SOK on halunnut sekaisin Abc ja ABC. Siis ne ovat niin tahtoneet. Ihan itse. Jos kaupparekisteriin on tullut merkityksi toiminimi kirjoitettuna eri tavalla kuin on ollut SOK:n tarkoitus, niin luulisi heidän osaavan pyytää oikaisua tai muutosta. Sivujuonteena suosittelisin tutustumaan yhdistysrekisteriin, useat yhdistykset ovat kirjoittaneet rekisteröintihakemusta täyttäessään nimensä kokonaan versaaleilla ja sellaisena se on sitten rekisteröity. Esimerkkejä kangasalalaisista marttayhdistyksistä: Kangasalan Suinula-Ruutanan Marttayhdistys ry ja KANGASALAN SUORAMAN MARTTAYHDISTYS R.Y. Tai siis ensin mainitun kotipaikka on Kangasala ja jälkimmäisen KANGASALA. Summa summarum, SOK on saanut toiminimensä kirjoitusasun suhteen juuri sitä mitä se on tilannutkin. Suomen kielessä erisnimissä vain ensimmäinen kirjain on iso. Abc-ketju on saanut nimensä arkkitehdin tekemästä mainospyloniluonnoksesta, johon piti sutaista jokin logo ja nimi ja arkkitehti kirjoitti ABC!, josta tuli sitten ketjun logo ja nimi. Abc ei ole lyhennys mistään eikä se tarkoita mitään. Wikipediassa on perinteisesti suhtauduttu nuivasti teksin ylimääräisiin koristeluihin ja korosteluihin. ABC asiatekstin keskellä häiritsee, se saa tekstin vaikuttamaan mainosmaiselta (puuttuu vain fontti ja väri). Kun ketjun nimi lausutaan ääneen, vanha Erkkikään ei erota, ovatko kirjaimet isoja vai pieniä.--Htm (keskustelu) 1. kesäkuuta 2015 kello 20.28 (EEST)
replies: text: : Ketjun nimi kirjoitetaan muissa lähteissä (kuten lehdissä) säännönmukaisesti isoilla ABC, ei Abc. Suomen kielessä ABC kai luetaan kirjaimittain ja Abc voitaisiin yrittää lausua sanana. Jos hiukan spekuloi, brändi on haluttu suojata viemällä se aputoiminimeksi eri yhdistelminä sellaisissa muodoissa, jotka kelpaavat PRH:lle. Tarkistin YTJ:stä, että Suomessa on lukuisia muitakin ABC-yhtiöitä (isoilla), esimerkiksi ABC Autokoulu Oy, ABC-Asennus Oy, ABC Sähkö jne. Hyväksytään siis mahdollisuus, että SOK on voinut itse rekisteröidä asun Abc, vaikka muuten kirjoittaakin sen isoilla ABC. No nythän meillä ei ole edes kysymyksessä yhtiön nimi vaan brändin nimi. Artikkeli ei kerro Abc-yhtiöstä (ABC-yhtiöstä) vaan ketjusta, jonka liiketoimintaa harjoittaa useita yhtiöitä (alueosuuskaupat). En näe, että YTJ:ssä olevat kirjoitusasut olisivat tässä ratkaisevia varsinkin, kun S-ryhmä käyttää ketjusta itse aivan eri kirjoitusasua. --Wähäwiisas (keskustelu) 1. kesäkuuta 2015 kello 23.07 (EEST)
replies: text: ::"Hyväksytään siis mahdollisuus, että SOK on voinut itse rekisteröidä asun Abc". Voi hyvänen aika sentään, kuka helkkarin muu kuin SOK sen olisi voinut rekisteröidä? Jos kaupparekisteriin tehtyä nimiehdotusta ei voida hyväksyä, kaupparekisteristä otetaan yhteyttä asiakkaaseen ja pyydetään uutta nimiehdotusta. Ei ne väkisin rekisteröi mitään nimeä. Hyväksy sinä se.--Htm (keskustelu) 2. kesäkuuta 2015 kello 06.37 (EEST)
replies: text: ::: Yritin spekuloida, miksi aputoiminimessä on "Abc-". Yksi mahdollisuus olisi, että PRH olisi hyväksynyt sen vain tuossa muodossa. Katsopas tavaramerkkitietokannasta haku ABC. 1998 on yritetty rekisteröidä merkkiä ABC!, mutta hakemus on jätetty sillensä. 2000 on sitten rekisteröity ABC. Tietokannasta ei näe, aiheuttiko kirjoitusasu tavaramerkkirekisteröinnin epäonnistumisen. Emme myöskään tiedä, olivatko PRH:n kirjoitusasuvaatimukset 1998 samat kuin nykyisin. --Wähäwiisas (keskustelu) 2. kesäkuuta 2015 kello 10.01 (EEST)
thread_title:  Isoja ja pieniä aakkosia 

message: Muokkaajat Apina278901000 sekä 87.92.50.181 ovat muokanneet artikkelia hyvin mainosmaiseksi. Kaikki negatiiviset maininnat ABC-myymälöistä ovat poistettu, kuten tieto Hyvinkäällä sijainneesta tulipalosta. Myös sanavalinnat ovat hyvin ylistäviä ja mainosmaisia, kuten "erityisesti lapsiperheitä ilahduttavat lastenhoitohuoneet, tilavat ja siistit WC:t," "ABC-automaattiasemilla tankkaat helposti ja nopeasti," ja "asiakasomistajana kerrytät Tankkausbonusta, jopa 5 senttiä/litra" yms. Listaa voisi jatkaa loputtomiin. Voisiko ylläpitäjät tehdä asialle jotain? Käyttäjä KorsoTV Uusi kumosi muokkauksen kerran, mutta artikkeli muokattiin jälleen mainosmaiseksi. --FinnishElevators 4.2.2023 23:31
replies: text: Poistin pahimpia. Tuo yksittäinen tulipalo ei kyllä välttämättä ole kovin olennainen asia koko ketjua käsittelevässä artikkelissa, jos jossain ei ole esim. todettu palon syyksi puutteita yrityksen toimintakulttuurissa. Eli sitä en palauttaisi. -176.72.81.149 4. helmikuuta 2023 kello 23.46 (EET)

text: Hieno homma. Mainitsinpahan sen täällä keskustelusivulla korostaakseni mainosmaisuutta. :D  --FinnishElevators 5.2.2023 0:26 FinnishElevators (keskustelu) 5. helmikuuta 2023 kello 00.26 (EET)
thread_title:  Artikkelin mainosmaisuus